《北山杂诗十首 其五》
宋代·苏过

默李吾所畏，文字班马流。空斋锁长夜，尺渎横吞舟。

谁令效方锁，顾盼侏儒羞。不如谈天李，高论隘九州。

能为齐谐语，自许监河侯。浮沈闾里间，与世真无求。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。